08/06/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 22 de maio de 2015, da Xefatura Territorial da Coruña, pola que se somete a información pública a autorización administrativa previa, construcción e a declaración de utilidade pública dunha instalación eléctrica, IN407A 2013/076-1

Expte.: IN407A 2013/076-1 Solicitante: Unión Fenosa Distribución, S. A. Denominación: LMTS 2ª Alimentación Explotaciones Gallegas. Concellos: Arzúa, Touro e Vila de Cruces. Liña de media tensión aérea, a 20 kV, cunha lonxitude de 4.287m., en condutor LA-180 mm2, composta por dous tramos; o primeiro de 545 m coa súa orixe e final nunha liña de media tensión existente que sae da subestación de Portodemouros, sobre 4 apoios existentes (3 de celosía e 1 tipo HV), e un segundo tramo de 3.742 m. coa súa orixe e final na liña de media tensión soterrada proxectada neste mesmo expediente, con 28 apoios proxectados (9 de celosía e 19 tipo HVH). Liña de media tensión soterrada a 20 kV, cunha lonxitude de 7.170m., en condutor RHZ1 12/20 kV.3x240 mm2 de Al, coas súas correspondentes canalizacións, que discorre por dous tramos, un de 240 m. coa súa orixe na liña soterrada existente no entorno da Subestación de Portodemouros e remate na liña aérea proxectada (tramo 2), e outro segundo tramo de 6.930 m. que ten a súa orixe no final da liña de media tensión aérea proxectada (tramo 2) e remata no Centro de Seccionamento Explotaciones Gallegas. O tramo de liña soterrada existente, actualmete en servizo e conectada a unha derivada da rede de distribución desconectarase deste punto. Lei 30/1992, do 26 de novembro, de réxime xurídico das administracións públicas e do procedemento administrativo común, (BOE núm.285, do 27/11/1992), modificada pola Lei 4/1999, do 13 de xaneiro (BOE núm.10, do 14/01/1999). Lei 24/2013, do 26 de decembro, do sector eléctrico (BOE núm.310, do 27/12/2013). Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE núm.310, do 27/12/2000). Resolución do 19 de febreiro de 2014, pola que se aproba o procedemento de autorización administrativa de construcción, de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Lei do 16 de decembro de 1954, sobre expropiación forzosa (BOE núm.351, do 17/12/1954). Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). A relación concreta e individualizada dos bens e dereitos afectados que se considera de necesaria expropiación figuran no anexo que acompaña a esta resolución. A declaración de utilidade pública, segundo o artigo 56 da Lei 24/2013, do sector eléctrico, levará implícita, en todo caso, a necesidade de ocupación dos bens ou de adquisición dos dereitos afectados e implicará a urxente ocupación para os efectos do artigo 52 da Lei de expropiación forzosa. Esta publicación faise igualmente para os efectos do artigo 59.5 da Lei 30/1992, do 26 de novembro, de réxime xurídico das administración públicas e do procedemento administrativo común, cando os titulares dos terreos propostos sexan descoñecidos, se ignore o lugar de notificación, ou ben, intentada a notificación, non se puidese realizar, e desta maneira dirixir ó Ministerio Fiscal as dilixencias que se produzan sobre estes, de conformidade co artigo 5 da Lei do 16 de decembro de 1954 sobre expropiación forzosa. Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ó da última publicación desta resolución. A Coruña, 22 de maio de 2015 O Xefe Territorial Isidoro Martínez Arca Expte.: IN407A 2013/076-1 Solicitante: Unión Fenosa Distribución, S. A. Denominación: LMT 2ª Alimentación Explotaciones Gallegas. Concellos: Arzúa, Touro e Vila de Cruces.